Document ID: /roh_data/filtered/fineweb-2-filterrobots_roh.jsonl.gz/72030

Agid svelt per unfrendas d'asbest
- Gievgia, 23.6.2016, 16:46
Il minister da sanadad Alain Berset vul avrir in fond da 100 milliuns francs. Il proxim pass è d'acquistar ils meds finanzials necessaris.
Ultra da quai duain las unfrendas e lur parents er survegnir agid psicologic. Uschia èn sa cunvegnids ils participants d'ina maisa radunda, instradada dal minister da sanadad Alain Berset.
Tut las unfrendas duain vegnir tractadas tuttina e quai tenor principis simpels e schematics. Il dretg da survegnir in sustegn han da principi persunas ch'èn vegnidas malsaunas da Mesotheliom suenter il 2006. Mesotheliom è in tumor nausch che sa furma pervi d'asbest.
RR novitads 16:00